13. ข้อมูลอื่นที่เกี่ยวข้อง

โครงการที่อยู่ระหว่างดำเนินการในการลงทุน

13.1 โครงการ เดอะ นวไพรเวซี่ (The Nava Privacy Project)

บริษัทได้พัฒนาโครงการ เดอะ นวไพรเวซี่ เป็นโครงการพัฒนาอสังหาริมทรัพย์เต็มรูปแบบ
ของบริษัทนวนคร จำกัด (มหาชน) ประกอบด้วยโครงการศูนย์การค้า และอาคารพักอาศัย
ภายใต้ชื่อเดอะ นวไพรเวซี่ คอนโดมิเนียม โดยมีวัตถุประสงค์หลัก คือ
ต้องการสร้างที่อยู่อาศัยพร้อมคุณภาพชีวิตที่ดี ให้กับกลุ่มลูกค้า
ที่อยู่ภายในและภายนอกเขตส่งเสริมอุตสาหกรรมนวนคร ปทุมธานี ในรูปแบบ Community Mall
เพื่อรองรับ ความต้องการที่พักอาศัยของกลุ่มลูกค้าดังกล่าว หรือผู้ที่อยู่บริเวณใกล้เคียง อาทิ
คนวัยเริ่มต้นการทำงาน และต้องการ ที่พักอาศัยใกล้ที่ทำงาน

สำหรับการพัฒนาโครงการพักอาศัย และห้องชุดมาตรฐานมีขนาดห้องพักอยู่ที 31 ตารางเมตร
ความสูง ของอาคารเพียง 8 ชั้น ราคาเฉลี่ยตารางเมตรละ 25,000-27,000 บาท
และราคาเฉลี่ยยูนิตละ 775,000-850,000 บาท บริษัทฯ
มุ่งพัฒนาโครงการที่อยู่อาศัยเพื่อคุณภาพชีวิตที่ดีของผู้พักอาศัยในโครงการ เดอะ นวไพรเวซี่
พรั่งพร้อม ด้วยสิ่งอำนวยความสะดวกให้กับคนในวัยเริ่มต้นการทำงานทั่วไป
ผู้ประกอบวิชาชีพอิสระที่มีรายได้ 15,000-20,000 บาท
มีความสามารถในการใช้จ่ายเงินด้านที่อยู่อาศัยเดือนละ 3,500-5,000 บาท
โดยทำเลที่ตั้งโครงการที่อยู่ใกล้ที่ทำงานสามารถลดค่าใช้จ่ายในการเดินทางในภาวะน้ำมันที่มีความผันผวน
ซึ่งกลุ่มลูกค้านี้จะมีที่ทำงานห่างจากที่ตั้งโครงการ ในรัศมีไม่เกิน 5 กิโลเมตร
ซึ่งเป็นกลุ่มที่มีความต้องการที่พักอาศัยสูง บริษัทฯ จึงพัฒนาโครงการ เดอะ นวไพรเวซี่
เพื่อให้เป็นที่อยู่ในวัยเริ่มต้นของการดำเนินชีวิตครอบครัว

การพัฒนาโครงการ เดอะ นวไพรเวซี่

โครงการ“เดอะ นวไพรเวซี่” เป็นโครงการลงทุนพัฒนาที่ดินในเขตส่งเสริมอุตสาหกรรม นวนคร
ปทุมธานี เพื่อการพาณิชยกรรมในรูปแบบศูนย์การค้าอันทันสมัย และอาคารพักอาศัยเพื่อเช่า และขาย
เน้นการสร้างสังคม (Social Community) ให้มีทั้งที่พักอาศัย และศูนย์การค้าภายในพื้นที่เดียวกัน
ตั้งอยู่บนถนนไทยธานี ภายในเขตส่งเสริมอุตสาหกรรมนวนคร
อยู่ใจกลางแหล่งชุมชนที่มีประชากรอาศัยอยู่เป็นจำนวนมากที่สุด
สำหรับการดำเนินงานในส่วนของอาคารพักอาศัย The Nava Privacy Condominium
ขณะนี้โครงการได้ขอเลขที่บ้านอาคาร A-03 เป็นที่เรียบร้อยแล้ว โดยตั้งชื่อ นิติบุคคล อาคารชุดว่า
“เดอะ นวไพรเวซี่ 1 คอนโดมิเนียม” บ้านเลขที่ 87 และในห้องชุดถัดไป เป็นบ้านเลขที่ 87/1
ถึง 87/88 ตามลำดับ

The Nava Privacy Condominium คืออาคารพักสูง 8 ชั้น ห้องพักจะมีขนาดพื้นที่ 31
ตารางเมตร ซึ่งกว้างขวาง สะดวกสบาย อีกทั้งยังมีขนาดใหญ่กว่าห้องพักของโครงการอื่น ๆ
โดยแต่ละยูนิตจะออกแบบให้มีการจัดแบ่งพื้นที่อย่างเป็นสัดส่วนลงตัว
ตอบสนองความต้องการของลูกค้า เช่น ส่วนของห้องนอน ส่วนพักผ่อน ส่วนรับประทานอาหาร
ครัวพร้อมเฟอร์นิเจอร์คุณภาพดี บิวท์อินครบชุด ระเบียง และห้องน้ำที่แยกส่วนเปียก และส่วนแห้ง
โดยกลุ่มเป้าหมายของโครงการฯ จะเป็นพนักงานภายในเขตส่งเสริมอุตสาหกรรมนวนคร ปทุมธานี
และผู้ที่อาศัยอยู่ในบริเวณใกล้เคียง

นอกจากนี้ “เดอะไพรเวซี่”
ยังมอบความสะดวกสบายให้กับผู้อยู่อาศัยของโครงการไว้เหนือกว่าคู่แข่ง
ด้วยสิ่งอำนวยความสะดวกต่าง ๆ เช่น สวนสาธารณะอันร่มรื่น พื้นที่สำหรับจอดรถยนต์
และจักรยานยนต์ที่กว้างขวาง และปลอดภัย
พร้อมทั้งระบบสาธารณูปโภคตามาตรฐานสากลอย่างครบครัน
และระบบรักษาความปลอดภัยโดยเจ้าหน้าที่ ระบบคีย์การ์ดสำหรับการเข้า - ออกอาคารพักอาศัย
“เดอะ นวไพรเวซี่” ดำเนินการก่อสร้างตามมาตรฐาน และข้อบังคับทางกฎหมายที่เกี่ยวข้อง เช่น
พระราชบัญญัติ ส่งเสริม และรักษาคุณภาพสิ่งแวดล้อมแห่งชาติ (EIA)
ที่กำหนดให้มีการเว้นระยะห่างตัวอาคาร มีถนนหลักในโครงการกว้าง 16 เมตร ถนนรอบอาคาร
กว้าง 12 เมตร มีระบบป้องกันอัคคีภัย ถังดับเพลง
และติดตั้งบันไดหนีไฟที่มั่นคงแข็งแรงในจุดที่ถูกต้องเหมาะสม
ดังนั้นนอกเหนือจากความสะดวกสบายที่จะพบได้ใน “เดอะ นวไพรเวซี่”
แล้วสมาชิกของโครงการจึงมั่นใจได้ ในความปลอดภัยของชีวิต และทรัพย์สิน ดัง CONCEPT
ของโครงการคือ “ความเป็นส่วนตัวที่หาได้ใจกลาง นวนคร” (Be your privacy @ The Nava
Privacy Condominium)

แผนการขายโครงการ เดอะ นวโพรเวซี่ คอนโดมิเนียม

บริษัทนวนครฯ จัดจ้างบริษัท แองเจิ้น เคน แอนด์ สกาย จำกัด เป็นตัวแทนขาย (Sales Agent)
อาคารพักอาศัย A-03 และอาคาร A-02 โดยมีหน้าที่รับผิดชอบดังนี้

-   วิเคราะห์ข้อมูลด้านการตลาด และข้อมูลกลุ่มลูกค้าเป้าหมายให้กับบริษัทนวนครฯ ทราบ

-   ทำการสำรวจตลาด และคู่แข่งของโครงการในบริเวณใกล้เคียง
    และนำเสนอให้ทราบเพื่อปรึกษาหารือ และกำหนดการจัดระบบงานด้านการตลาด
    และการขายของโครงการ เพื่อให้ได้มาตรฐานกับสภาวะ การแข่งขันทางการตลาด

-   นำเสนอข้อคิดเห็นในการสร้างสรรค์ และความคิดเห็นด้านการตลาด การขาย
    การกำหนดราคา และเงื่อนไขการซื้อขายให้สอดคล้องกับสภาวะของตลาด

-   ทำแผนขาย แผนรายการส่งเสริมการขาย และการตลาดทั้งหมด โดยจะจัดทำแผนการขาย
    และการตลาดที่เหมาะสม ให้กับ ฝ่ายการตลาด บริษัทนวนครฯ โดยบริษัทนวนครฯ
    เป็นผู้รับผิดชอบค่าใช้จ่าย ทางการตลาดประมาณร้อยละ (2 %)
    ของประมาณการเป้าการขายโครงการ และเป็นผู้พิจารณาอนุมัติ
    และดำเนินการตามแผนแม่บทตลอดระยะเวลาของสัญญา

-   จัดทำรายงานความคืบหน้าการขาย
    และข้อมูลเกี่ยวกับลูกค้าให้กับเจ้าของโครงการเป็นรายสัปดาห์ และรายเดือน
    เป็นผู้ให้คำแนะนำแก่ลูกค้า และดำเนินการเรื่องเอกสารที่จะใช้ในการขอสินเชื่อ
    กับสถาบันการเงิน

ประมาณการยอดขาย 2012-2013

-   ไตรมาสที่ 2 (เม.ย. - มิ.ย. 55) เป้าหมายการขายจำนวน 20 ยูนิต (อาคาร 1)

-   ไตรมาสที่ 3 (ก.ค. - ก.ย. 55) เป้าหมายการขายจำนวน 28 ยูนิต (อาคาร 1)

-   ไตรมาสที่ 4 (ต.ค. - ธ.ค. 55) เป้าหมายการขายจำนวน 39 ยูนิต (อาคาร 1)

  - ไตรมาสที่ 1 (ม.ค. - มี.ค. 56) เป้าหมายการขายจำนวน 20 ยูนิต (อาคาร 2)

  - ไตรมาสที่ 2 (เม.ย. - มิ.ย. 56) เป้าหมายการขายจำนวน 28 ยูนิต (อาคาร 2)

  - ไตรมาสที่ 3 (ก.ค. - ก.ย. 56) เป้าหมายการขายจำนวน 39 ยูนิต (อาคาร 2)

การพัฒนาศูนย์การค้า ไพรเวซี่ มอลล์ และอาคารพาณิชยกรรม 2 อาคาร

-   มีการลงนามสัญญาเช่าอาคาร ร่วมกันทั้ง 2 บริษัทฯ ระหว่าบริษัท บางกอกกิจ จำกัด
    และบริษัทนวนคร จำกัด (มหาชน) เพื่อบริหารพื้นที่เช่าศูนย์การค้าไพรเวซี่มอลล์
    และอาคารพาณิชยกรรมชั้นเดียว ทั้ง 2 อาคาร โดยลงนามสัญญาเช่าอาคาร เมื่อวันที่ 19
    สิงหาคม 2554 เวลา 11.00 น. ณ ห้องประชุมชั้น 4 สำนักงานกรุงเทพฯ

-   บริษัท บางกอกกิจ จำกัด มีแผนการปรับปรุงพื้นที่ใช้สอยอาคารชั้นเดียวทั้ง 2 อาคาร
    โดยจะปรับปรุงผนังกั้นห้องให้มีความโปร่งโล่ง โดยลดขนาดความสูงของผนังกั้นเดิมลงครึ่งหนึ่ง
    และมีแผน การดำเนินการแบบเร่งด่วนในการจัดตั้ง Bus Station Project เพื่อรองรับ
    และให้บริการแก่ลูกค้าทั่วไป รวมทั้งของเสนอการบริหารพื้นที่อาคาร 3 ชั้น
    จะเริ่มจากปรับปรุงบันไดเลื่อนขึ้น – ลง แต่เนื่องจากประสบปัญหาอุทกภัยในช่วงเวลาที่ผ่านมา
    ทำให้การวางแผนการดำเนินงานต้องชะลอออกไป
    ซึ่งขณะนี้อยู่ในระหว่างรอเจ้าหน้าที่ออกแบบก่อสร้างบันไดเลื่อน และจะนำเสนอรายละเอียด
    Master Plan เพื่อขออนุมัติกับบริษัท นวนคร จำกัด (มหาชน) เพื่อดำเนินการภายใจวันที่
    31 มกราคม 2555

บริษัทฯ คาดหวังให้โซนพาณิชยกรรมซึ่งประกอบด้วยศูนย์การค้า 1 อาคาร ที่พรั่งพร้อมด้วยบริการ
ในรูปแบบต่าง ๆ ศูนย์อาหาร ห้องประชุม และห้องสัมมนา และอาคารพาณิชยกรรม 2
อาคารที่จัดรูปแบบให้เป็น ช้อปปิ้งมอลล์ ภายใต้ชื่อ ศูนย์การค้า “ไพรเวซี่ มอลล์”
สามารถรองรับการบริการให้แก่ชุมชน และผู้พักอาศัยในบริเวณพื้นที่ใกล้เคียง
อีกทั้งจะเป็นจุดดึงดูดให้เข้ามาพักอาศัยภายในโครงการฯ ที่พรั่งพร้อมไปด้วยความสะดวกสบาย
ในการซื้อสินค้า และใช้บริการต่าง ๆ ที่จำเป็นในชีวิตประจำวัน

สรุปสภาวะธุรกิจอสังหาริมทรัพย์ปี 2554

ภาวะเศรษฐกิจไทยที่ได้รับผลกระทบอย่างหนักจากมหาวิกฤตอุทกภัย 2554
ธุรกิจอสังหาริมทรัพย์เป็นหนึ่งในธุรกิจที่ได้รับผลกระทบเช่นเดียวกัน
เนื่องจากกำลังซื้อของผู้บริโภคอ่อนแอลง
ทำให้ผู้ประกอบการพัฒนาอสังหาริมทรัพย์ชะลออการเปิดโครงการใหม่ออกไป

ความคืบหน้าในการดำเนินโครงการ เดอะ นวไพรเวซี่

อาคารศูนย์การค้าพณิชยกรรม 3 ชั้น 1 อาคาร

อาคารศูนย์พาณิชยกรรม 3 ชั้นก่อสร้างแล้วเสร็จ คงค้างงานเก็บรายละเอียด
และงานแก้ไขที่ไม่เรียบร้อย และการดำเนินการงานเปลี่ยนแปลงลด – เพิ่มจากมูลค่างานในสัญญา
สรุปเปอร์เซ็นต์ความก้าวหน้าโดยรวมของอาคารเท่ากับ 89.00 เปอร์เซ็นต์
ขณะนี้กำลังดำเนินงานเพิ่มเติมติดตั้งระบบปรับอากาศชั้น 3
และงานเพิ่มเติมโครงสร้างบันไดเวียนของชั้นลอยห้องควบคุมชั้นที่ 3

อาคารจำหน่ายสินค้าชั้นเดียว 2 อาคาร

การดำเนินงานแล้วเสร็จ 100% คาดว่าบริษัท นวนคร จำกัด (มหาชน)
จะสามารถเปิดดำเนินการศูนย์การค้า ทั้ง 3 อาคารอย่างเต็มรูปแบบ ในชื่อ ศูนย์การค้า “ไพรเวซี่
มอลล์” ภายใต้คอนเซ็ปต์ที่ว่า “ความสุขที่คุณหาได้”
โดยกำหนดการเปิดอย่างเป็นทางการในไตรมาศที่ 4 ของปี 2555

อาคารพักอาศัย 8 ชั้น 10 อาคาร

อาคารพักอาศัย 8 ชั้นหลังที่ 1 อาคาร A-03 สรุปเปอร์เซ็นต์ความก้าวหน้าโดยรวมของอาคาร
เท่ากับ 100 เปอร์เซ็นต์ โดยมีรายละเอียดดังนี้

-   งานระบบไฟฟ้า มีเปอร์เซ็นต์ความก้าวหน้า เท่ากับ 100 เปอร์เซ็นต์

-   งานระบบสุขาภิบาล และดับเพลิง มีเปอร์เซ็นต์ความก้าวหน้า เท่ากับ 98 เปอร์เซ็นต์

-   งานแต่งผิวผนังภายนอก Pre-Cast มีเปอร์เซ็นต์ความก้าวหน้า เท่ากับ 80 เปอร์เซ็นต์

-   งานติดตั้งลูกกรงราวระเบียงห้องพัก มีเปอร์เซ็นต์ความก้าวหน้า เท่ากับ 90 เปอร์เซ็นต์

-   งานติดตั้งประตู-หน้าต่างอลูมิเนียมมีเปอร์เซ็นต์ความก้าวหน้า เท่ากับ 90 เปอร์เซ็นต์

ขณะนี้กำลังดำเนินงานแต่งผิดผนัง Pre-Cast ส่วนภายนอกอาคาร
และติดตั้งประตู-หน้าต่างอลูมิเนียม

อาคารพักอาศัย 8 ชั้น หลังที่ 2 อาคาร A-02

  สรุปเปอร์เซ็นต์ความก้าวหน้าโดยรวมของอาคาร เท่ากับ 17.33 เปอร์เซ็นต์
  โดยมีรายละเอียดดังนี้

-   งานโครงสร้างคอนกรีตเสริมเหล็กพื้นชั้นที่ 3 มีเปอร์เซ็นต์ความก้าวหน้า เท่ากับ 100
    เปอร์เซ็นต์

-   งานโครงสร้างคอนกรีตเสาชั้นที่ 3 มีเปอร์เซ็นต์ความก้าวหน้า เท่ากับ 100 เปอร์เซ็นต์

-   งานติดตั้งผนัง Pre-Cast ภายในชั้น 2 และชั้น 3 มีเปอร์เซ็นต์ความก้าวหน้า เท่ากับ 90
    เปอร์เซ็นต์

ขณะนี้กำลังดำเนินงานเตรียมแบบเทคอนกรีตพื้นชั้นที่ 4

อาคารพักอาศัย 8 ชั้นหลังที่ 3 อาคาร A-01

  สรุปเปอร์เซ็นต์ความก้าวหน้าโดยรวมของอาคาร เท่ากับ 15.46 เปอร์เซ็นต์
  โดยมีรายละเอียดดังนี้

-   งานโครงสร้างคอนกรีตเสริเหล็กพื้นชั้นที่ 2 มีเปอร์เซ็นต์ความก้าวหน้า เท่ากับ 100
    เปอร์เซ็นต์

-   งานโครงสร้างคอนกรีตเสาชั้นที่ 2 มีเปอร์เซ็นต์ความก้าวหน้า เท่ากับ 100 เปอร์เซ็นต์

-   งานโครงสร้างคอนกรีตเสริมเหล็กพื้นชั้นที่ 3 มีเปอร์เซ็นต์ความก้าวหน้าเท่ากับ 100
    เปอร์เซ็นต์

-   งานติดตั้งผนัง Pre-Cast ภายในชั้น 2 มีเปอร์เซ็นต์ความก้าวหน้า เท่ากับ 90 เปอร์เซ็นต์

ขณะนี้กำลังดำเนินงานเทคอนกรีตเสาชั้นที่ 3

  อาคารพักอาศัย 8 ชั้นหลังที่ 4 อาคาร C-01

สรุปเปอร์เซ็นต์ความก้าวหน้าโดยรวมของอาคาร เท่ากับ 2.97 เปอร์เซ็นต์ โดยมีรายละเอียดดังนี้

-   งานตอกเสาเข็มฐานราก มีเปอร์เซ็นต์ความก้าวหน้า เท่ากับ 100 เปอร์เซ็นต์

อาคารพักอาศัย 8 ชั้นหลังที่ 5 อาคาร C-02

สรุปเปอร์เซ็นต์ความก้าวหน้าโดยรวมของอาคาร เท่ากับ 2.87 เปอร์เซ็นต์ โดยมีรายละเอียดดังนี้

-   งานตอกเสาเข็มฐานราก มีเปอร์เซ็นต์ความก้าวหน้า เท่ากับ 100 เปอร์เซ็นต์

อาคารพักอาศัย 8 ชั้นหลังที่ 6 อาคาร A-08

สรุปเปอร์เซ็นต์ความก้าวหน้าโดยรวมของอาคาร เท่ากับ 12.10 เปอร์เซ็นต์
โดยมีรายละเอียดดังนี้

-   งานพื้นชั้นที่1 มีเปอร์เซ็นต์ความก้าวหน้า เท่ากับ 100 เปอร์เซ็นต์

-   งานเสาชั้นที่1 มีเปอร์เซ็นต์ความก้าวหน้า เท่ากับ 100 เปอร์เซ็นต์

-   งานติดตั้งผนัง Pre-Cast ภายในชั้นที่ 1 มีเปอร์เซ็นต์ความก้าวหน้า เท่ากับ 90 เปอร์เซ็นต์

-   งานพื้นชั้นที่ 2 มีเปอร์เซ็นต์ความก้าวหน้า เท่ากับ 100 เปอร์เซ็นต์

-   งานเสาชั้นที่ 2 มีเปอร์เซ็นต์ความก้าวหน้า เท่ากับ 100 เปอร์เซ็นต์

ขณะนี้กำลังดำเนินงานติดตั้งผนัง Pre-Cast ภายในชั้นที่ 2

อาคารพักอาศัย 8 ชั้นหลังที่ 6 อาคาร A-07

สรุปเปอร์เซ็นต์ความก้าวหน้าโดยรวมของอาคาร เท่ากับ 7.91 เปอร์เซ็นต์ โดยมีรายละเอียดดังนี้

-   งานฐานรากคอนกรีตเสริมเหล็ก มีเปอร์เซ็นต์ความก้าวหน้า เท่ากับ 100 เปอร์เซ็นต์

-   งานเสาชั้นที่ 1 มีเปอร์เซ็นต์ความก้าวหน้า เท่ากับ 100 เปอร์เซ็นต์

-   งานคานชั้นที่ 1 มีเปอร์เซ็นต์ความก้าวหน้า เท่ากับ 100 เปอร์เซ็นต์

-   งานพื้นชั้นที่ 1 มีเปอร์เซ็นต์ความก้าวหน้า เท่ากับ 70 เปอร์เซ็นต์

ขณะนี้กำลังดำเนินงานพื้นชั้นที่ 1